6

ISIGIDIMI SAMAXOSA, AUGUST 1, 1877

abantu benexala lokuti azina betu lingaba ilangatye elivutayo ngoku selide lapumelela nakwezinye izizwe. Nangoku sekuko indawo ezibangcla ukuba kulindele- ke ukungena kwezizwe zase Europe ebezisengapandle. I-Austria, noko ingekateti nto iyalungiselela ukuze izikusele apo iqonda ukuba iza koniwa. Ayiyitemba- nga I-Servia, ke iselikulungele ukutabata I-Herze- govina ne Bosnia kwakubonakala oko kufanelekile. I-Greece kubonakala ukuba ifuna ukulwa namakowayo alunqulo lunye nayo ase Thessaly nase Epirus. Nakuba i-Germany ingekabonakali icala engaba ngakulu akuyi kufuneka nto inkulu yokuyi bangela ukuba ingene. Ama Ngesi nangoku ase ngo ndilele. Ezizinto zininzi zenzeka emacaleni azikawakatazi nganto. Akukabonakali kuwo ukuba kungawanceda nto ukutabata icala ngoku ngapandle kokubonisa ngomlomo. Soti sakuqonda ukuba apa kuqalwa tina sandule ukungena senze into emiyo, ngalo lonke ixesha esingekapatwa kusilungele ukuba singenzi nto.

Ibanga elitatyatiweyo ngoku kulemfazwe kukuwe- la kwama Russia e-Danube. Londawo kade ikangelwe ngabo bonke. Abanye bebesebesiti i-Russia iya kunqatyelwa kukuwela ngalomnyaka kuba asinto ilula ukuweza abantu 200,000 kumlambokazi oziyardi eziliwaka. Ukufezwa kwalomsebenzi kubonisa ukuqeqeshwa kakuhle komkosi wama Russia. Nokoke ancedakele ama Turk kukungabi nakuwela kamsinya kwama Russia kuba abe nokunqabisa inqaba zawo. Kekaloku ke ngoku kungenwe e-Bulgaria esingali- ndela emva koku ukuva ngamadabi amakulu aliweyo. Ukuba abase Bulgaria bayavuma ukunika ukundla kwabo kuma Soldati kuya kuba lula ukucanda kona, kodwa ukuba bakufihle apo kudla ngokuba kona kuya kuba nzima.

E-Asia Minor akukabiko nto inkulu ide yabonaka- la, kanjalo kunqabile ukufumana inyaniso yendaba ezivela kona. Into eqondakalayo yeyokuba i-Russia ayifumananga kulula ngangoko ibe ilindele. Ku- madabi aseleke ako kuti ngelinye ixesha koyiswe ama Turk ngelinye kugxotwe ama Russia. Nangoku kusazanyelwa ukutatyatwa umzi wase Kars okuselwe ngamadoda 30,000. Unenq'aba abati kunzima uku- yitabata. Ke kungxanyelwe ukuke kufunyanwe wona pambi kokuze kuhanjelwe pambili ukuze kungabiko mkosi uvela ngase mva.

INTETO ZABABALELANI.

*U-Philips Xulu* uti eligama liti Nkulunkulu lifanelekile pakati kwa Mazulu kuba wona ayayi qonda into ayitetayo ngalo, kanti ukuba ute u-Tixo akazi ukuba uteta ngabanina. Ngokoke balungisile abafundisi base America ukuteta ngo Nkulunkulu xa bashumayela ngomdali we Zulu no mhlaba.

*Eka Nkohla Falati* ayibala ngomhla 13 ka March kukona isand’ukufikelela apa. Umntu ayempatisile ubesagqiba indlela zake mhlaumbi eyilibele. Indaba zayo asisenakuzishicilela ngenxa yobudala.

*U-T. Morieff* wase Qonce uti uyazisa usizi analo ngabantu ababalela izihlobo zabo bengakwazi kakuhle, kuba ziti zakufika ezoncwadi kungabiko bani onokuziqonda ukuba ziya kobanina. Uti ke, Bahlobo bam nakunceda ngokucacisa isandla ekubaleni ngapandle. Zininzi incwadi apa ezivela kwindawo ngendawo, ezinye akuqondeki ukuba zitini na. Umbali ufumane watyoba watyoba wenza into ongasayi kwazi mva nampambili wayo. Isibonda senze iqinga lokuba ezincwadi ziye etyalikeni ukuze wonke umntu azikangelele eyake. Nditi zimfumba etafileni akuko unokuda aziqonde. Unani na umntu akuti akuba eyigqibile ukuyi bala incwadi aye kucela umntu onokucacisa ukuba ambekele ngapandle?

*U-Klass Zozi* wase Bayi uti uyayibulela inteto ka Hadi-waseluhlangeni ngokutyila ilizwi lovalo. Enye indawo uti uvumelana no Wodelukolwa ngempambano nempikiswano zamahlelo ngamahlelo. Uyakumbula imini ekwakuxoxwa ngolobolo wasuka omnye wati nini manantsi enisalobolisayo, bati abanye hayi ngamanantsi, yangu nawe nawe. Lento yokuti kubahedeni ize ningabamkeli abasekutini iyabandwebisa ibagxote, asikuko nokuba imbi. Ubuza kanjalo ukuba isiduko yintonina.

Siyababulela ababalelani ngokusi tumela incwadi. Eyomhambi neteta ngamancwaba amane nezinye esingazikankanyanga kwesi *sigidimi* zoba kwesi lande- layo ngapandle kweteta ngabahlebi. Umbali wayo

siti makaye kumfundisi wabo bantu ateta ngabo’ woyilungisa lonto. Eka William Govan Nquka asi- nakuyishicilela nje ngoko ayitumeleyo kuba usuke angene kwindawo ezingateni nento ayipendulayo. Intloko yokuzitetelela kwake uti kwakungeko bungqi- na ngalonto itetwa ngaye kwi *Sigidimi* sika July, ka- njalo waya kulo ntombi engayazi into eyiyo.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esiziskicilelayo.*

OFUNAYO.

St. Andrew’s Mission, Entshingeni, July 17, 1877.

Nceda mnumzetu undifakele lamazwana kwelope- pa lamapakati, ndiyafuna, ndifuna umntakabawo walahleka ngesiteto, walahleka sise Xonxa kwesika Tyopo, igama lake ngu Myeki Nomga wase Ma- mvulaneni, u-Nomga yinto ka Tungana—u-Myeki ngowentombi ka Ngxa yase Maqitini, lomfo ungu Myeki Nomga ngowakwa Maya engum Vulane.

Fanti Nomga.

Diamonds-Fields May 24 1877.

Kuwe Mhleli kwesika April *Isigidimi* setuswe tina apa ngumbiko wokuva ukuba E-Tsomo kubube u- Mr Siko Radasi, kekaloku into esinqabele yile, nguwupina lo Siko. Sicela kuwe Mhleli mhlaumbi ungamazi wena. Asikabina ndaba wena usicela indaba sisate piti ngulombiko uqaqamba kangaka noko singekawuqondi ukuba nguwupina lomntu. Sipendule Mhleli.

Ndingumbi Ontsundu

[Lo Siko Radas ngobazili base Nxukwebe, owafu- nda kona naye. Ngulo pesheya kwe Nciba wafika e-Tsomo wenza amagubu, waza e-Tsojane wamisa ilitye lokusila. Ngesizwe ube eyi Mfengu. Mhleli]

UKUPUMA KWE “ SIGIDIMI.”

Port Alfred, May 18,1877.

Ndifun’ ukubuza kuni mapakati akowetu ukuba kute nqi pina lento *Isigidimi* singa samkeli kabini ngenyanga. Oko bendimncinane ubawo ubeman’ ukuya kwagcaleka kulo ma ati akubuya ndibone amadoda esiza kuva indaba, siti tina bantwana sakuteta kuvunywa indaba singxoliswe. Nditi ke kute nqi pina lento singapumi kabini nokuba kukatatu. Tina sinetamsanqa elipindiweyo kuba siva indaba zendawo ngendawo singayanga kuzo. Kum kubona- kala inxenye yetu ifumana isitabata ayikatali kakulu zindaba zaso. Nditsho kuba sekukabini ndibuza ku- batabati baso ukuba nike nayibonana into etile bati bona, hai, asinaxesha lokufunda *Isigidimi.* Kunjalo kwinxenye. Kuya kuba pina ke ukubeka pambili?

John Gaba.

Rabula Station,

Ndiyacela kuwe Mhleli wezi *Gidimi* ukuba undi- fakele lamazwana ambalwa okuti kuko into eyayintle kum. Yilanto nake nati amaqaba makalahle imbola anxibe ibulukwe neroke kekaloku ke ayabiko lonto. Sati ke tina lusapo Iwasesikolweni fanukuba amangesi abonile ukuba imali kacumse ayikubako yonke, kanti siti ke tina zikolo mayipele imbola, ukuze amaqaba akwazi nokufuna inkonzo ka Tixo ; kuba akuyiyeka imidudo nentlombe nemisino yentombi, kekaloku ngenxa ka cumse ngati ayikupela kanti ke locumse akanamali ingangeyasesi kolweni kuba urolelwa itiki nepeni, kubonakala ngati ukuba ipelile imbola le okukona inganinzi imali ezivenkileni ngokuba nani niyabona ukuba amaqaba ahamba ze, kubonakala ke ngoko ukuba ayambata ngekulunge kanye.

W. J. P.

UKUTELEKWA UMFAZI OTSHATILEYO.

Fort Beauford, May 15, 1877.

Mhleli we *Sigidimi* nkosi yam ndiyakutandaza na-

ntsi into ; ndifikelwe yi letter ngomhla we 9 kuyo le nyanga esinayo yomntu ofayo ongumfazi. Iti le letter sahlangana nomnakwetu ngobuqinga wanditeleka waza umyeni wam wandihlaula ngenkomo kunamhla lenkomo iwuvalele umpefumlo wam: wati ndize le letter ndiyinike umkokeli womnakwabo, yati la letter unosizi engena kumbona umnakwabo kuba bahlangana ngobuqinga wayaleza ukuba aze atandazeIwe lowo mzalwanakazi. Nanku Edebe kwesika Mdodana. Bazali nabazalikazi naso isifundo setu, masiyeke ukuti sakumvuma umfokazi size silibize isoka siti kulo kuti sikuvumile sisuke sitabate ipepa ne inki siti ukuze sikunike kaubale apa inkomo oyakusinika emva komtshato nkanti sasiti asiyikutengisa ngentombi zetu sisenza lento nje umfundisi akazi yena nomkokeli akazi; mandipele ngeliti masiyeke ukuvuma kanti sinamagumbi asese.

W. Dabana.

Fullers Hoek, May 26, 1877.

Ndincede, nkosi, mhleli we *Sigidimi* nditike uze undixolele ngokuba ndibale ngolusuku, ndisifumane kade *Isigidimi* sam. Nditi kuwe John Mazamisa andiyiva into oyibuzayo ku Rev. P. Masiza, ndinga- vuya uke wayicinga kukuhle lendawo itetwa ngu Rev. H. Waters. Ukutshoke u-Mazamisa akasiso isiduko kuba akaziwa ngabadala bakowenu ngokuba u-Ma- zamisa uko owakwadlamini nowakwadlambulo, kanti abazani abazanga babonane. Abanye abafundi bezi *Gidimi* bayakumbula ukuba ndandite mna ndiyaku- linga ukuquba elam ngokuba baninzi o-John Sipunzi. Ndiyazisa bonke abazihlobo zam ukuba ndiziguqule *Isigidimini* ndingu.

John. S. Mbanjwa.

UKUFUNDA KWEZIBONDA.

Waai Neck, June 15, 1877.

Nditi kuwe Mhleli we *Sigidimi* ndincede undifakele lemigcana yam imbalwa.

Nditi kuni mawetu kuko indawo endingavani nayo. Le yokuba izibonda zetu zibe zezingafundileyo. Ndi­ti ndakukangela ndifike kuko indawo ezingafezekiyo, kuba impato yazo zihambisa ngapandle kokufunda kuba zingenamfundo. Ndinempawu ezininzi endingazicaza ngazo ukuba ndinexesha. Nantsi indawana yokuqala endisayivelisayo—Izibonda zetu ezingafundileyo azinamasiko kanye anokubanjwa kanti ngesiko lelizwe imiteto yabongameli inokululanyelwa,kuba iyeyomteto wemfundo. Amatyala ezibonda zetu akuko xesha limiyo atetwa ngalo ; amanve atetwa kusasa amanye emini enkulu lonto ke ibanga ukuba ati onetyala ipute yonke imisebenzi yake, kuba kaloku akumiswanga xesha lokuteta amatyala, lowo umangalayo uza ngelake, ati omangalelweyo alike ngelake, liti inqina liflke ngelalo, kuba alizikwenziwa nto zizibonda, nangumteto wazo. Ke maxa kunjalo botinina ubuvila ukuya bupela pakati kwetu maxa nje amadoda azintloko zetu ete ncwaba amehlo ngati akaboni, ngati akeva.

Ke ndifuna ukupendulwa ngamadoda akowetu amakulu nanga madodana.

Nzwani Jonas.

Butterworth July 18th 1877.

Kumhleli we *Sigidimi Samaxosa.*

Nkosi. Kuso *Isigidimi Samaxosa* sika July ndisumana amazwi ako nge ncwadi ka Mr Brownlee eteta ngo Liwani no Janjala onyana baka Fundakubi kwesika Njokweni.

Kumazwi ako owenzileyo ndifumana uvuyela indawo yokuba namhla u-Rulumeni ugqibile ukuba kubantu abantsundu base koloni, umfazi wokuqala manxa umntu anesitembu, nguyena oyakubalelwa ukuba ngumfazi waleyo ndoda.

Okwam nditi akwaba bekunjalo, ebeyakuba u-Rulu- meni ugqibe into enkulu, ebiya kuba luncedo kwi lizwi lika Tixo, ngokushenxisa isitintelo esikulu. Kodwa kwe yam ingqondo andifumani njalo kule ncwadi ka Mr Brownlee nje ngoko wena ukangela ngako. Ewe, u-Mr Brownlee uyatsho ukuti ngokowetu umteto umfazi ubamnye endodeni, kulungile ke ngoko ukuba owokuqala umfazi abalelwe ukuba nguyena mkulu, oyena unguye ngokwase mtetweni. Kodwa kwakuyo lencwadi u-Mr Brownlee uyasixelela ukuba ekumiseni inkosi zokupata i-Rulumeni ayilandi nzalo yabukosi, kodwa ikangela ukukoleka noku-